Teeme Ära maailm  rahvusvahelise liikumise raames 15.-17. aprillil toimunud piirkondlik konverents Balkani piirkonna riikidele tõi kokku eestvedajad 11-lt erinevalt maalt. Lisaks Eestile ja Lätile ning konverentsi korraldajamaale - Sloveeniale, said kokku Albaania, Bulgaaria, Bosnia ja Hertsegoviina, Horvaatia, Kosovo, Makedoonia, Serbia ja Austria inimesed. Kolme päeva vältel räägiti lähemalt aktsiooni korraldamisega seotud küsimustest ja jagati olemasolevat kogemust.